**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

 Rīga, Brīvības iela 55, 506.telpa, plkst.15:00

Rīgā, 2015. gada 23.februārī Nr.4

Sēdi vada: Elīna Rožulapa - padomes vadītāja;

Sēdē piedalās

padomes locekļi: Valdis Birkavs; Zigmārs Brunavs; Normunds Grinbergs; Aldis Lapiņš; Ināra Laube; Ivars Geidāns; Jurijs Strods; Kaspars Bondars; Leonīds Jākabsons; Mārtiņš Straume; Pēteris Dzirkals; Gunārs Valinks; Jānis Klismets (pilnvara); Ilze Oša - EM Būvniecības un mājokļu politikas departamenta direktore (1.pielikums).

Uzaicinātās personas: Dace Gaile – Iepirkumu uzraudzības biroja vadītāja;

 Inta Liepa – Finanšu ministrijas Tiesību aktu departamenta direktore;

Renārs Špade – EM Būvniecības politikas nodaļas vadītājs;

Mārtiņš Budahs - Inženierkomunikāciju turētāju sadarbības padomes vadītāja vietnieks;

Ieva Gretere – Latvijas Celtnieku arodbiedrības vadītāja vietniece;

Mārtiņš Dunskis – Latvijas Celtnieku arodbiedrība;

Līga Velve - BASP

Sēdē nepiedalās

padomes locekļi: Dins Merirands; Pēteris Druķis; Jurijs Spiridonovs; Jānis Libkovskis; Jānis Rāzna; Jānis Šiliņš; Ingūna Urtāne.

Protokolē: I.Rostoka

Darba kārtība:

1. Publiskais iepirkums būvniecībā un ar to saistītās problēmas (Iepirkumu uzraudzības birojs);
2. Eiropas Parlamenta un Padomes Direktīva 2014/24/ES par publisko iepirkumu galvenie aspekti saistībā ar būvniecību un direktīvas ieviešanas gaita Latvijas likumdošanā (Finanšu ministrija).
3. Ekonomikas ministrijas informācija par aktuālāko normatīvo aktu sagatavošanā un virzībā (Ekonomikas ministrija);
4. Priekšlikumi un uzdevumi par Latvijas Būvniecības padomē izskatāmajiem jautājumiem;
5. Citi jautājumi

|  |  |  |
| --- | --- | --- |
|  | Sēdi sāk 15:10 |  |

**1.§**

**Publiskais iepirkums būvniecībā un ar to saistītās problēmas**

--------------------------------------------------------------------------------------------------

**Ziņo:** D.Gaile

Prezentācija par aktuālāko publiskā iepirkuma jomā un biežāk pieļautajām kļūdām izmantojot esošo likumdošanu. Jaunākais, ko paredz Direktīvas 2014/24/ES prasības (pielikumā). Galvenie jautājumi: apakšuzņēmēju piesaistīšana un nomaiņa; balstīšanās uz citu uzņēmēju spējām; izslēgšana par līgumsaistību nepildīšanu; nepamatoti lēts piedāvājums; saimnieciski visizdevīgākā piedāvājuma noteikšanas kritēriji; iepirkuma līgums un tā grozīšana.

Padome vēlas noskaidrot vai direktīvā ar vārdu “koplīgums” ir domāts standarta līgums, vai plašākā nozīmē, kā līgums ko slēdz nozares ietvaros, vai ir kāda definīcija Latvijas likumdošanā un cik saistošs tas ir būvniekiem.

D.Gaile informē, ka direktīvā koplīguma jēdziens nav definēts, tas ir tikai ieteikums.

Padome identificē problēmas, kuru risināšanai vajadzētu pilnveidot tiesisko regulējumu, kā tāmes, kurās pasūtītājs neorientējas un tāpēc nespēj noteikt saimnieciski izdevīgāko piedāvājumu, kā arī prasības būvniecības uzņēmumiem sociālo saistību un nodokļu nomaksas izpildei, kas varētu ietekmēt negodīgu konkurenci.

**Nolemj:** Pieņemt informāciju zināšanai

**2.§**

**Eiropas Parlamenta un Padomes Direktīva 2014/24/ES par publisko iepirkumu galvenie aspekti saistībā ar būvniecību un direktīvas ieviešanas gaita Latvijas likumdošanā**

--------------------------------------------------------------------------------------------------

**Ziņo:** I.Liepa

Informē, ka jaunā Publiskā iepirkuma likumprojekta izstrādāšanai ir izveidota darba grupa, kuras sastāvā ir arī Ekonomikas ministrijas pārstāvis. Nozaru sabiedrisko organizāciju pārstāvji darba grupas sastāvā netika iekļauti.

Izstrādājot likumu tiek ņemtas vērā 3 Eiropas Parlamenta un Padomes direktīvu prasības Direktīvas 2014/24/ES par publisko iepirkumu, Direktīvas 2014/23/ES par koncesijas līgumu slēgšanas tiesību piešķiršanu un Direktīvas, kas attiecas uz sabiedrisko pakalpojumu sniedzēju iepirkumiem ieviešamajām prasībām

Likumprojekta pirmais variants varētu būt gatavs martā un jūnijā tas varētu tikt izsludināt Valsts sekretāru sanāksmē.

Padome vēlas zināt vai ir zināms uz likuma pamata izdodamo Ministru kabineta noteikumu saraksts un vai paredzēts izdot atsevišķus noteikumus, kas regulē iepirkumu būvniecībā.

I.Liepa informē, ka nav paredzēts izdot atsevišķus regulējumu nozarēm.

V.Birkavs ierosina padomes locekļus balsot par priekšlikumu:

“Lūgt Finanšu ministrijai un Ekonomikas ministrijai izvērtēt iespēju atbilstoši ES direktīvas terminoloģijai, kur būvdarbi ir nodalīti no pārējiem iepirkumiem, iekļaut atsevišķu sadaļu likumā par būvdarbiem, vai izstrādāt atsevišķus MK noteikumus.”

Balsojumā piedalās 15 LBP locekļi. Balsojums “par” – vienbalsīgi.

Padome ierosina izveidot specializētu aģentūru, kas veiktu lielākos valsts un pašvaldību iepirkumus būvniecībā, tajā skaitā Eiropas Savienības fondu finansētajos projektos.

**Nolemj:** LBP vērsties Finanšu ministrijā ar priekšlikumu, iekļaut atsevišķu sadaļu jaunajā Publiskā iepirkuma likumā par būvdarbiem, vai izstrādāt speciālos MK noteikumus. Līdz nākamajai sēdei LBP sekretariātam apkopot, nozares organizāciju iesniegtos, priekšlikumus par speciālajos MK noteikumos iekļaujamajiem pamatprincipiem un kritērijiem. Priekšlikumi jāiesniedz līdz š.g. 23.martam.

**3.§**

**Ekonomikas ministrijas informācija par aktuālāko**

**normatīvo aktu sagatavošanā un virzībā**

--------------------------------------------------------------------------------------------------

**Ziņo:** R.Špade

Saskaņošanā pašlaik ir:

MK noteikumu projekts “Grozījumi 02.09.2014. MK noteikumos Nr.529 “[Ēku būvnoteikumi](http://likumi.lv/doc.php?id=269164)” - tiek saskaņots ar Latvijas pašvaldību savienību, plānots to iesniegt MK šā gada martā;

MK noteikumu projekts “Noteikumi par Latvijas būvnormatīvuLBN 202-15 “Būvprojekta saturs un noformēš[ana](http://www.likumi.lv/doc.php?id=53240)”” (VSS-708), ir saņemti iebildumi no Valsts zemes dienesta saistībā ar reģistriem, plānots iesniegt MK šā gada martā.

Iesniegti izsludināšanai 26.02.2015. Valsts sekretāru sanāksmē:

Noteikumi par Latvijas būvnormatīvu[LBN 209 -15 “Mazstāvu dzīvojamās mājas](http://www.likumi.lv/doc.php?id=197624)” (VSS-185);

Noteikumi par Latvijas būvnormatīvu[LBN 261-15 “Ēku iekšējo elektroinstalāciju izbūve](http://www.likumi.lv/doc.php?id=165035)” (VSS-183);

Noteikumi par Latvijas būvnormatīvu[LBN 305-15 “Ģeodēziskie darbi būvniecībā](http://www.likumi.lv/doc.php?id=55454&from=off)” (VSS-184).

Pārējie būvnormatīvi, nemainot tos pēc būtības, atbilstoši Būvniecības likumā noteiktajam, tiks pārizdoti līdz 2015.gada 1.jūlijam. Savukārt būvniecības procesu regulējošo normatīvu un būvnormatīvu pārstrādāšanu un precizēšanu plānots uzsākta jūlijā.

**Nolemj:** Pieņemt informāciju zināšanai.

**4.§**

**Citi jautājumi**

--------------------------------------------------------------------------------------------------

**Ziņo:**. E.Rožulapa;

1. Ekonomikas ministrija, atsaucoties uz LBP šā gada 19.janvāra sēdē nolemto, 30.01.2015. ir nosūtījusi vēstuli Izglītības un zinātnes ministrijai par būvniecības studiju tematiskās jomas izmaksu koeficienta palielināšanu un kontaktpersonas deleģēšanu priekšlikumu jauna “Ēku būvinženiera profesijas standarta” un atbilstošas apmācību programmas izstrādāšanai.

Atbilde no ministrijas nav saņemta. Ir saņemts e-pasts, kurā IZM informē, ka 2014.gadā veikti 2 pētījumi par studiju izmaksu tematisko jomu koeficientu aktualizāciju un konsolidāciju, atbilstoši šī brīža izmaksām, uz kuru pamata tiks izmaksas palielinātas.

Kā kontaktpersona tiek norādīts Reinis Lasmanis e-pasts: Reinis.Lasmanis@izm.gov.lv, tālr.67047865.

1. Ekonomikas ministrija 26.01.2015. LBP vārdā pārsūtīja, atbildes sniegšanai, Latvijas Ģeotehniķu savienības jautājumus par inženierizpēti būvniecībā. Atbilde nav saņemta.

**Nolemj:** Pieņemt informāciju zināšanai.LBP sekretariātam lūgt Izglītības un zinātnes ministrijai iespēju iepazīties ar veiktajiem pētījumiem saistībā ar studiju izmaksām.

**5.§**

**Priekšlikumi un uzdevumi par Latvijas Būvniecības padomē izskatāmajiem jautājumiem**

--------------------------------------------------------------------------------------------------

**Ziņo:**. E.Rožulapa;

LBP sēde 15.12.2014. tika nolemts, ka EM LBP sekretariāts 2015.gadā organizēt atsevišķu tikšanos ar apdrošināšanas kompāniju pārstāvjiem.

# LAS plāno organizēt semināru par apdrošināšanu projektēšanā un būvniecībā, bet pirms tam gribētu tikties atsevišķi ar Latvijas Apdrošinātāju asociācijas pārstāvjiem. Priekšlikums organizēt vienu kopīgu tikšanos ar tiem, kurus tas interesē.

Aktuālākais būtu nākamajā sēdē skatīt jautājumu par Eiropas Savienības fondu finansējumu nākamajam plānošanas periodam 2014.-2020.gadam un iztaujāt ministrijas, kas apsaimnieko lielāko fondu finansējuma daļu, lai informētu par finansējumu būvniecībai un konkurētspējas palielināšanai. Uz nākamo sēdi aicināt Finanšu ministriju, Ekonomikas ministriju un Vides aizsardzības un reģionālās attīstības ministriju, lai informētu par iespējamo finansējuma apjomu objektu būvniecībai un ieguldījumam konkurētspējā.

Priekšlikums uzaicināt arī pārstāvi no Centrālās finanšu un līgumu aģentūras (CFLA).

Priekšlikums nākamajā sēdē iekļaut jautājumu par BIS – Būvniecības informatīvo sistēmu.

I.Laube ierosina padomē steidzami skatīt jautājumu par Eiropas Parlamenta un Padomes Direktīvas 2012/27/ES par energoefektivitāti ieviešanu Latvijas likumdošanā 2020.gada energoefektivitātes mērķu sasniegšanai un saistībām, ko Latvija uzņēmusies apstiprinot enerģētikas stratēģiju 2030.gadam. Padome vienojās, ka šīs jautājums skar vairākas nozari pārstāvošās jomas, kā arī pašvaldības un būtu jāizskata tuvākajā LBP sēdē.

**Nolemj:** Nākamās sēdes darba kārtībā iekļaut jautājumus:

1. Par Eiropas Savienības fondu finansējumu 2014.-2020.gada plānošanas periodam un uzaicināt, informācijas sniegšanai, Finanšu ministrijas, Ekonomikas ministrijas, Vides aizsardzības un reģionālās attīstības ministrijas un Centrālās finanšu un līgumu aģentūras pārstāvjus;
2. Ekonomikas ministrijai informēt par Būvniecības informatīvās sistēmas (BIS) funkciju aktualizāciju;
3. LBP priekšlikumu apspriešana uz jaunā Publiskā iepirkuma likuma pamata izdodamajiem speciālajiem Ministru kabineta noteikumiem par iepirkumu būvniecībai.

**Nākamā Latvijas Būvniecības padomes sēde 2015.gada 30.martā, pl.15:00**.

Sēdi slēdz 17:20

Sēdes vadītāja E.Rožulapa

Protokolēja I.Rostoka